b"\n_START_ARTICLE_\nCarla Gavazzi\n_START_SECTION_\nBiografia\n_START_PARAGRAPH_\nVa estudiar en diferents centres de Su\xc3\xafssa i Fran\xc3\xa7a, rebent classes de viol\xc3\xad, franc\xc3\xa8s i alemany. Va debutar com a cantant en 1940 en La Boh\xc3\xa8me de Puccini, per\xc3\xb2 a causa de l'esclat de la segona guerra mundial la seva carrera es va veure interrompuda, reprenent-la en 1946._NEWLINE_Va cantar en teatres d'arreu d'It\xc3\xa0lia (Flor\xc3\xa8ncia, Mil\xc3\xa0, Parma, Brescia, Trieste, Bolonya, Verona, Roma, N\xc3\xa0pols i Palerm entre altres), mentre que a l'estranger solament a Lisboa i Barcelona. El 2 de desembre de 1952 va cantar al Gran Teatre del Liceu de Barcelona l'\xc3\xb2pera Risurrezione de Franco Alfano, al costat del bar\xc3\xadton barcelon\xc3\xad Manuel Ausensi, en l'estrena de l'\xc3\xb2pera a Espanya. El seu nom va apar\xc3\xa8ixer anunciat per a la temporada 1953-1954 del Liceu, per\xc3\xb2 no va actuar._NEWLINE_Es va retirar dels escenaris en 1959 a causa de la malaltia de la gota i per motius familiars. El seu repertori contenia obres de Mozart de Verdi i de Puccini, a m\xc3\xa9s d'altres obres contempor\xc3\xa0nies._NEWLINE_En els anys cinquanta va enregistrar diverses \xc3\xb2peres per a la discogr\xc3\xa0fica Cetra i va participar en una pel\xc2\xb7l\xc3\xadcula de l'\xc3\xb2pera Cavalleria rusticana de Pietro Mascagni. En 1998 va apar\xc3\xa8ixer en la pel\xc2\xb7l\xc3\xadcula documental Opera Fanatic de Stefan Zucker."